Svi smo bili djeca i lako se možemo prisjetiti kako smo s radošću iščekivali Uskrs. Bojali smo jaja, pisali čestitke, crtali zeca, pravili mu gnijezdo u koje će on, ako smo bili dobri, staviti slatkiše. Tako to rade i današnji mališani.

Učenici 1.razreda u Starim Perkovcima su se danima pripremali za Uskrs, a naša učionica je svakoga dana postajala sve šarenija i veselija.

Pjevali smo uskrsne pjesme, postajali mali glumci, slikari, a okušali smo se i u pisanju i izradi čestitki za najmilije.

Ove slike rado dijelimo sa svima vama koji se veselite Uskrsu kao i mi.

Netko je jednom rekao kako se Zemlja smije preko svog cvijeća. Da je mogao dodati, sigurno bi se složio, da se smije i preko dječjih osmijeha. Njih vam šaljemo do idućeg Uskrsa!

Učiteljica 1.r. Marija Andrić

***Uskrs u 1.razredu***















